
Oktatási céleszköz fejlesztése, és annak hatása a hallgatói tanulmányi eredményességre

Kulcsszavak: Oktatásfejlesztés;Digitális Technika;Hallgatói eredményesség;Eszközfejlesztés;Szimuláció
A dolgozat célja annak vizsgálata volt, hogy a Neumann János Egyetem mérnökinformatikus hallgatóinak tanulmányi eredményessége javítható-e azzal, hogy a Digitális Technika II. tantárgyban alkalmazott hardverszimulációt fizikailag létező, igényekre szabott céleszközzel helyettesítjük. A kutatás első lépésében a hallgatói igényeket mértük fel, és hipotézisünk igazolta egy új oktatási megközelítés szükségességét. A tantárgy oktatóival folytatott konzultációk alapján elkészítettük az eszköz rendszertervét, majd egy nyílt forráskódú tervezői környezetben megvalósítottuk azt. Az eszköz bevezetéséhez egy mintatanórát is kidolgoztunk.

